
ŠAKIŲ RAJONO SAVIVALDYBĖS TARYBA

SPRENDIMAS

DĖL PROJEKTO „GYVENIMO SĄLYGŲ GERINIMAS IR APLINKOS ŠVARINIMAS LEKĖČIUOSE“

2013 m. liepos 25 d. Nr. T-290
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, nusprendžia:


1. Pritarti projekto „Lekėčių vandens kokybės gerinimas“ rengimui. 


2. Rengti ir teikti projekto „Gyvenimo sąlygų gerinimas ir aplinkos švarinimas Lekėčiuose“ paraišką Lietuvos ir Lenkijos bendradarbiavimo per sieną 2007-2013 metų programos Smulkių projektų fondo (SPF) 2 prioriteto „Pasienio regiono sanglauda ir geresnė bendra pasienio teritorijos kokybė“, sub-prioriteto 2.2. „Gyvenamosios aplinkos gerinimas“ bendrafinansavimui Europos regioninės plėtros fondo (ERPF) lėšomis.


3. Užtikrinti reikiamą ne mažesnį kaip 15 proc. projekto bendrafinansavimą rajono savivaldybės 2014 metų biudžeto lėšomis.


4. Užtikrinti, kad šis projektas nebuvo ir nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos ir Lenkijos bendradarbiavimo per sieną 2007-2013 metų programą  ar pagal kitas EB ar nacionalinių fondų lėšomis įgyvendinamas programas.


5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


6. Skirti rajono savivaldybės administracijos Regioninės plėtros projektų koordinatorių Vytautą Mauzą atsakingu už projekto „Gyvenimo sąlygų gerinimas ir aplinkos švarinimas Lekėčiuose“ paraiškos parengimą, pateikimą ir projekto įgyvendinimą.

7. Skirti rajono savivaldybės administracijos Centralizuotos buhalterijos skyriaus vyresniąją specialistę Dalią Bakšienę projekto „Gyvenimo sąlygų gerinimas ir aplinkos švarinimas Lekėčiuose“ finansininke.


8. Įgyvendinti projektą „Gyvenimo sąlygų gerinimas ir aplinkos švarinimas Lekėčiuose“ su partneriu UAB „Šakių vandenys“. 


9. Konstatuoti, jog projektas „Gyvenimo sąlygų gerinimas ir aplinkos švarinimas Lekėčiuose“ atitinka rajono savivaldybės strateginį plėtros planą bei Marijampolės regiono plėtros planą ir yra įtrauktas į rajono savivaldybės patvirtintą vandens tiekimo ir nuotekų infrastruktūros plėtros planą.
Meras 









Juozas Bertašius

